Diari Oficial de la Generalitat Valenciana


Sumari del DOGV 3088, del 29-09-1997 (1997/10417)

ACORD de 2 de setembre de 1997, del Govern Valencià, per la qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Almenara.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3088

Data del DOGV
:   29-09-1997

Secció del DOGV
:   ALTRES ANUNCIS - EXPROPIACIONS

Número del document
:   1997/10232


Data del document
:   02-09-1997

Organisme emissor
:   Conselleria de Presidència

Tipus de document
:   Acord

ACORD de 2 de setembre de 1997, del Govern Valencià, per la qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Almenara. [  
El Govern Valencià, en la reunió del dia 2 de setembre de 1997, adoptà l'acord següent:  
L'ajuntament d'Almenara, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de «Urbanització carrer En Projecte al polígon Pont de l'Arena».  
Aquesta declaració d'urgent ocupació es justifica per les següents raons:  
El Plenari de l'Ajuntament, en sessió de 10 de maig de 1994, va aprovar el projecte tècnic de l'obra «Urbanització c/ En Projecte al Polígon Pont de l'Arena» redactat pels arquitectes Sr. Franciscà Cervera Àries i Sr. Vicente Romaní Solaz i acordà sol·licitar la seua inclusió en el Pla Provincial de Cooperació a les Obres i Serveis de competència municipal, per a l'any 1995.  
En el Butlletí Oficial de la Província de Castelló, de data 8 de novembre de 1994, núm. 135, es va publicar un edicte de la Diputació Provincial pel qual es va exposar al públic, per un termini de 10 dies, el citat Pla Provincial (en què estava inclòs aquest projecte) als efectes que es pogueren presentar al·legacions o reclamacions contra aquest.  
Tramitat l'oportú expedient, en què l'Ajuntament d'Almenara va esmenar diverses deficiències, tant del projecte tècnic com del compromís d'aportació econòmica, i va assumir el major cost que requeria el complet finançament d'aquesta obra, el municipi de l'Almenara, amb aquesta obra, va quedar definitivament inclòs, amb el número 91, en el Pla Provincial de Cooperació a les Obres i Serveis de competència municipal, per a l'any 1995.  
Per a obtenir la disponibilitat dels terrenys, l'alcalde de l'Ajuntament d'Almenara i els propietaris dels terrenys, que havien de ser ocupats definitivament amb l'execució d'aquestes obres, van arribar a un acord pel qual autoritzaven l'ocupació d'aquests.  
Aquesta obra, per acord de la Comissió de Govern de la. Diputació Provincial de Castelló, de data 3 de setembre de 1996, va ser adjudicada a l'empresa Luis Batalla, SA., per un preu total, IVA inclòs, de 45.836.964 pessetes, fixant-se un termini d'execució de 2 mesos.  
Amb posterioritat a l'adjudicació de les obres, els propietaris van revocar expressament les autoritzacions, en tant no es tramitarà el corresponent expedient d'adquisició o expropiació.  
Tenint en compte que:  
a) En l'actualitat l'ajuntament d'Almenara no té la disponibilitat dels terrenys.  
b) L'adquisició d'aquests terrenys, per mutu acord, no ha sigut possible.  
c) L'empresa adjudicatària no pot iniciar l'execució d'aquestes obres en tant l'ajuntament no tina la disponibilitat dels terrenys necessaris.  
d) El retard en l'execució del contracte, per causes imputables a l'administració, comporta el pagament dels danys i perjudicis que per tal causa s'irroguen al contractista (article 114.3 de la Llei 13/1995, de 18 de maig, de Contractes de les Administracions Públiques).  
e) L'execució d'aquest projecte d'urbanització es considera prioritària per al compliment dels objectius de desenvolupament urbanístic que l'Ajuntament d'Almenara està duent a terme a la platja d'Almenara, pel fet que:  
- Amb aquest es va a dotar de tots els serveis urbanístics a uns habitatges que en l'actualitat únicament disposen d'ells per una de les vies que els habitatges tenen enfront.  
- El carrer que es pretén urbanitzar va a ser la via directa de comunicació de la unitat d'execució (Polígon Pont de l'Arena) amb la carretera d'Almenara a la platja.  
- El desenvolupament d'aquesta unitat d'execució, la reparcel·lació de la qual està definitivament aprovada, està condicionada a la prèvia execució d'aquesta obra d'urbanització.  
Tenint en compte tots aquest factors, es considera que la tramitació ordinària d'expedient d'expropiació forçosa per a adquirir el ple domini d'aquests terrenys suposaria un retard considerable en l'execució d'aquestes obres d'urbanització, un increment innecessàriament del cost de les obres, pel fet que ja estan adjudicades i tenen un termini d'execució de dos mesos, i es retardaria la gestió urbanística d'aquest sòl.  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns dels quals presentaren al·legacions que han sigut resoltes pel Plenari de la Corporació. Hi consta l'aprovació del projecte tècnic d'obres, l'acta de replantejament i l'oportuna retenció de crèdit.  
Per tot això, i considerant les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià,  
ACORDA  
Declarar la urgent ocupació dels béns i drets subjectes al expedient d'expropiació forçosa, instruït per l'Ajuntament d'Almenara, per a l'execució del projecte de «Urbanització c/ En Projecte al Polígon Pont de l'Arena».  
Relació de béns afectats  
Finca número 1  
Referència cadastral: 19541/07  
Propietari: Sr. José Pardines Lázaro  
Adreça: carrer Llarg núm. 30, d'Almenara  
Descripció de la finca: planta baixa i corral  
Superfície total 175 m2  
Afecció: superfície a expropiar 21 m2  
Enderrocament i posterior reconstrucció de paret de bloc i teulada amb uns buits a la paret i que està construït amb rajola encadellada i capa de compressió sobre bigueta de formigó.  
Finca número 2  
Referència cadastral: 19584/06  
Propietari: Sr. Antonio Gómez García  
Adreça: carrer Llarg, núm. 28, d'Almenara  
Descripció de la finca: planta baixa i corral.  
Superfície total 213 m2  
Afecció: superfície a expropiar 24 m2.  
Enderrocament i posterior reconstrucció de paret de bloc en què existeix una porta. Aquesta porta es tornarà a col·locar en el tancament quan es reconstruïsca la paret. El tancament compta amb una solera que s'enderrocarà únicament en la superfície que és objecte d'expropiació.  
Finca número 3  
Referència cadastral: 203558/01, 02, 03, 05  
Propietaris: Sr. Ramón Mocholí Rocafull, Sr. Ramón Pla Agulló, Sr. Francisco Vañó Guillem i Sr. Julio Fernández Máhiquez  
Domicili: carrer Calamox, núm. 35, d'Almenara  
Descripció de la finca: habitatges adossats amb zones comunes i amb una superfície total de 825 m2  
Afecció: superfície a expropiar 108 m2  
(no existeix enderrocament ni reconstruccions)  
Aquest acord haurà de publicar-se en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins el moment de l'alçament de l'acta prèvia, puguen formular per escrit davant l'Ajuntament al·legacions, a fi d'esmenar els possibles errors que s'hagen patit en relacionar els béns afectats per la urgent ocupació.  
Contra aquest Acord, que posa fi a la via administrativa, procedeix interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir del dia següent de la publicació d'aquest acord en el Diari Oficial de la Generalitat Valenciana, de conformitat amb allò establert en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que els interessats puguen exercitar qualsevol altre recurs que estimen oportú.  
València, 2 de setembre de 1997  
El conseller secretari del Govern Valencià,  
JOSÉ JOAQUÍN RIPOLL SERRANO